Document ID: 32001R2540

Komission asetus (EY) N:o 2540/2001,
annettu 21 päivänä joulukuuta 2001,
asetuksesta (EY) N:o 1148/2001 poikkeamisesta hedelmä- ja vihannesalalla tuontivaiheessa sovellettavien vaatimustenmukaisuustarkastusten osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 911/2001(2), ja erityisesti sen 10 artiklan,
sekä katsoo seuraavaa:
(1) Kaupan pitämisessä hedelmä- ja vihannesalalla sovellettavista vaatimustenmukaisuustarkastuksista 12 päivänä kesäkuuta 2001 annetun komission asetuksen (EY) N:o 1148/2001(3), sellaisena kuin se on muutettuna asetuksella (EY) N:o 2379/2001(4), 6 ja 7 artiklassa säädetään tuontivaiheessa sovellettavista säännöksistä ja erityisesti komission mahdollisuudesta hyväksyä kolmannessa maassa vientivaiheessa tehdyt vaatimustenmukaisuutta koskevat tarkastustoimet sekä sellaiseen tuontiin sovellettavista yleissäännöksistä, jota ei ole tarkastettu kolmansissa maissa vientivaiheessa.
(2) Koska komissio ei tähän mennessä ole hyväksynyt kuin yhden kolmannen maan tarkastustoimet, mainitun asetuksen 6 artiklan 4 kohdan soveltamisalaa on aiheellista laajentaa väliaikaisesti painosta riippumatta kaikkiin eriin, joiden vaatimustenvastaisuusriski on vähäinen. Joidenkin kolmansien maiden esittämiä pyyntöjä tarkastellaan parhaillaan ja niiden perusteella voidaan myöntää hyväksymisiä vuoden 2002 ensimmäisellä vuosipuoliskolla, joten soveltamisalan laajennus olisi rajattava 30 päivään kesäkuuta 2002.
(3) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tuontivaiheen toimivaltaiset valvontaelimet voivat 30 päivään kesäkuuta 2002 asti soveltaa asetuksen (EY) N:o 1148/2001 6 artiklan 4 kohdan säännöksiä kaikkiin eriin, joiden vaatimustenvastaisuusriskin ne arvioivat vähäiseksi.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 2001.

Labels: 7
0
3
17